**TANKÖNYVRENDELÉS**

**Tisztelt Szülők! Kedves Diákok!**

A tankönyvrendelés a középiskolába felvett tanulók esetében rendkívül szoros központi határidőkkel történik. A zökkenőmentes lebonyolítás érdekében kérjük szíves közreműködésüket.

**A kitöltött és aláírt űrlapokat 2016. április 26. keddig** **kérjük eljuttatni iskolánkba**! A szoros határidő miatt a nyomtatványt a honlapra is feltettük, hogy szükség esetén ott is elérhessék, így reményeink szerint tartható a határidő.

Ha bármely okból az igénylőlapot nem tudják visszajuttatni, akkor az aláírt dokumentum másolatát elektronikus formában is elfogadjuk. (titkarsag@kossuth-gimn.unideb.hu)

**Amennyiben a megadott határidőre a megrendelő lap nem érkezik vissza, az adott tanuló számára az iskola semmilyen tankönyvet NEM rendel!**

Segítő és megértő együttműködésüket előre is köszönjük!

**INGYENTANKÖNYVRE JOGOSULTAKNAK SZÓLÓ FONTOS INFORMÁCIÓK:**

Az ingyenes tankönyvellátásra jogosultak számára a tankönyveket **az iskola a normatív támogatásból és saját forrásból megvásárolja**. Mind a nyelvkönyveket, mind a többi tankönyvet a jogosult tanulóknak **biztosítani tudjuk,** a most leadandó rendelésük alapján**.** Ezeket a könyveket, munkafüzeteket a tanulók **rendeltetésszerűen használhatják**.

Az ingyenes tankönyvcsomagok biztosításában hosszú távon segítség az iskolának, ha a megkímélt, **nem munkafüzet vagy nem munkatankönyvként használt, további tanulmányokhoz nem szükséges példányok** a tanév végén a könyvtárba kerülnek. Ahogy segítség az is, ha Önök a tankönyveket esetleg más forrásból (is) be tudják szerezni (pl. rokonoktól, ismerősöktől kölcsönkérve, esetleg vásárlással).

**KITÖLTÉSI ÚTMUTATÓ A TANKÖNYVMEGRENDELŐ LAPHOZ:**

A rendelési táblázatban az adott osztályban a jövő tanévben szükséges összes tankönyv megtalálható. Kérjük a rendeléskor nézzék meg, hogy az **adott tankönyv az Önök gyermekének szükséges-e**! (Arra a tagozatra jár-e? Azt a nyelvet kívánja tanulni?) A **tankönyvrendelés** a táblázat utolsó **két oszlopának** **valamelyikébe** tett jelzéssel történik. Azokat a tankönyveket, amelyekre a tanulónak szüksége van, és az iskolán keresztüli kívánják beszerezni, a *„megrendelem”* oszlopban X-szel jelöljék. A tankönyvek megvétele nem kötelező, a kiadványok egyénileg más módon is beszerezhetők. Ebben az esetben a „*nem rendelem meg*” oszlopba kell X jelzést tenni. **Kérjük, hogy minden tankönyv esetében nyilatkozzanak az egyik vagy másik opció bejelölésével.**

(Ha valaki egyéni úton kíván könyvet vásárolni a <http://webshop.kello.hu> oldalon megteheti.)